సికింద్రాబాద్ రైల్వే ప్రింటింగ్ ప్రెస్

సికింద్రాబాద్ రైల్వే ప్రింటింగ్ ప్రెస్ అనేది తెలంగాణ రాష్ట్రంలోని సికింద్రాబాదులో ఉన్న రైల్వే ప్రింటింగ్ ప్రెస్. 144 ఏళ్ళ క్రితం నిజాం పాలనలో ఏర్పాటైన ప్రింటింగ్ ప్రెస్ అండ్ ఫామ్స్ డిపార్టమెంట్ గా ఈ ప్రింటింగ్ ప్రెస్ ప్రారంభించబడింది. రైల్వే రిజర్వుడు, అన్ రిజర్వుడు ప్రయాణ టికెట్లు, డైరీలు, క్యాలెండర్లు ఈ ప్రింటింగ్ ప్రెస్ లో ముద్రించబడేవి. 2023 మే నెలలో ఈ ప్రెస్ మూతబడిపోయింది.

చరిత్ర 
1870లో ఆవిర్భవించబడిన నిజాం స్టేట్ రైల్వేకు సంబంధించిన రైలు టికెట్ల ముద్రణకోసం 1879లో సికింద్రాబాదులో ఈ ప్రెస్ ఏర్పాటుచేయబడింది. ఈ ప్రెస్ ప్రారంభంలో 1,500మంది ఉద్యోగులుండేవారు.

మూసివేత 
రైల్వేశాఖ టికెట్ల జారీలో డిజిటలైజేషన్ తీసుకురావడంతో ఆన్లైన్ టికెట్ల విక్రయం 80 శాతానికి చేరగా, ఉద్యోగుల సంఖ్య 169కి తగ్గింది. ఆన్లైన్ లో టిక్కెట్ల విక్రయం జరుగుతున్న కారణంగా రైల్వే బోర్డు భావించి ప్రెస్ ను మూసేసింది. రైలు టికెట్ల విధానం పూర్తిగా డిజిటలైజేషన్ అయ్యేంతవరకు రిజర్వుడు, అన్ రిజర్వుడు టికెట్ల ముద్రణను ఔట్సోర్సింగ్ కు ఇవ్వబడింది. ఇందులో పనిచేస్తున్న ఉద్యోగులను రిలీవ్ చేసి ఇతర విభాగాల్లో నియమించారు.

మూలాలు 

సికింద్రాబాద్ రైల్వే డివిజను
1879 స్థాపితాలు
ముద్రణ